पुलिस सूत्रों के अनुसार शुक्रवार रात स्थानीय नगर निगम की ओर से एक इलाके का पानी काटे जाने के बाद यह अफवाह उड़नी शुरू हो गई कि एक धार्मिक स्थल का पानी भी काट दिया गया है। इसी मुद्दे पर दो समुदायों के युवकों में हुई बहस ने तनाव का रूप ले लिया। सोशल मीडिया के जरिए अफवाहें पूरे शहर में फैलने लगीं। 50 से ज्यादा दुकानों एवं कई वाहनों को आग लगा दी गई। पुलिस के भी तीन वाहन जला दिए गए। हिंसा पर नियंत्रण करने की कोशिश कर रहे पुलिस बल को भी भी़ड़ का शिकार होना प़़डा। इसमें पुलिस के तीन जूनियर अधिकारियों सहित 10 पुलिसकर्मी घायल हुए हैं। जबकि पुलिस की ओर से चलाई गई गोली में दो लोग मारे गए हैं। इनमें एक बुजुर्ग एवं एक नाबालिग शामिल है।